CELEX: 32015D1213
Language: lv
Date: 2015-07-22 00:00:00
Title: Komisijas Īstenošanas lēmums (ES) 2015/1213 (2015. gada 22. jūlijs), ar ko atbilstīgi Eiropas Parlamenta un Padomes Regulai (EK) Nr. 258/97 atļauj paplašināt lietojuma veidus no Glycyrrhiza glabra L. iegūtiem flavonoīdiem kā jaunai pārtikas produktu sastāvdaļai (izziņots ar dokumenta numuru C(2015) 4968)

24.7.2015   
            
            
               LV
            
            
               Eiropas Savienības Oficiālais Vēstnesis
            
            
               L 196/19
            
         KOMISIJAS ĪSTENOŠANAS LĒMUMS (ES) 2015/1213
   (2015. gada 22. jūlijs),
   ar ko atbilstīgi Eiropas Parlamenta un Padomes Regulai (EK) Nr. 258/97 atļauj paplašināt lietojuma veidus no Glycyrrhiza glabra L. iegūtiem flavonoīdiem kā jaunai pārtikas produktu sastāvdaļai
   
      
         (izziņots ar dokumenta numuru C(2015) 4968)
      
   
   (Autentisks ir tikai teksts nīderlandiešu un franču valodā)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 1997. gada 27. janvāra Regulu (EK) Nr. 258/97, kas attiecas uz jauniem pārtikas produktiem un jaunām pārtikas produktu sastāvdaļām (1), un jo īpaši tās 7. pantu,
   tā kā:
   
               (1)
            
            
               Ar Komisijas īstenošanas lēmumu 2011/761/ES (2) ir noteikta specifikācija no Glycyrrhiza glabra L. iegūtiem flavonoīdiem un tos ļauj laist tirgū vairākos pārtikas produktos, ievērojot noteiktus maksimālos lietošanas līmeņus.
            
         
               (2)
            
            
               Uzņēmums Kaneka Pharma Europe NV2014. gada 19. martā iesniedza Beļģijas kompetentajām iestādēm lūgumu par flavonoīdu, kas iegūti no Glycyrrhiza glabra L., kā jaunas pārtikas produktu sastāvdaļas lietojuma veidu paplašināšanu.
            
         
               (3)
            
            
               Beļģijas kompetentā pārtikas novērtēšanas iestāde 2014. gada 6. augustā sniedza sākotnējo novērtējuma ziņojumu. Šajā ziņojumā tā secināja, ka no Glycyrrhiza glabra L. iegūtu flavonoīdu lietojuma veidu paplašināšana atbilst Regulas (EK) Nr. 258/97 3. panta 1. punktā noteiktajiem kritērijiem attiecībā uz jauniem pārtikas produktiem.
            
         
               (4)
            
            
               Komisija 2014. gada 22. septembrī sākotnējo novērtējuma ziņojumu nosūtīja pārējām dalībvalstīm.
            
         
               (5)
            
            
               Regulas (EK) Nr. 258/97 6. panta 4. punkta pirmajā daļā noteiktajā 60 dienu laikposmā tika pausti pamatoti iebildumi. Pieteikuma iesniedzēja papildu paskaidrojumi kliedēja dalībvalstu un Komisijas bažas.
            
         
               (6)
            
            
               Komisijas Direktīvā 1999/21/EK (3) ir izklāstītas cilvēkiem ar veselības traucējumiem paredzētai diētiskajai pārtikai piemērojamās prasības. Komisijas Direktīvā 96/8/EK (4) ir noteiktas prasības attiecībā uz pārtikas produktiem, ko paredzēts izmantot svara samazināšanas dietām ar samazinātu enerģētisko vērtību. No Glycyrrhiza glabra L. iegūtu flavonoīdu lietošana būtu jāatļauj, neskarot minēto tiesību aktu prasības.
            
         
               (7)
            
            
               Šajā lēmumā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   No Glycyrrhiza glabra L. iegūtus flavonoīdus (Glavonoid), kuru specifikācija sniegta I pielikumā, drīkst laist Savienības tirgū kā jaunu pārtikas produktu sastāvdaļu II pielikumā norādītajos lietojuma veidos, neskarot Direktīvas 96/8/EK un Direktīvas 1999/21/EK noteikumus.
   
      Glavonoid atsevišķi nedrīkst pārdot galapatērētājam.
   2. pants
   1.   Ar šo lēmumu atļautā Glavonoid nosaukums uz to saturošu pārtikas produktu marķējuma ir “no Glycyrrhiza glabra L. iegūti flavonoīdi”.
   2.   Uz to pārtikas produktu marķējuma, kuriem produkts ir pievienots kā jauna pārtikas produktu sastāvdaļa, ir paziņojums, kurā norādīts, ka:
   
               a)
            
            
               šo produktu nevajadzētu lietot grūtniecēm, sievietēm, kuras baro bērnu ar krūti, bērniem un jauniešiem;
            
         
               b)
            
            
               cilvēkiem, kuri lieto recepšu medikamentus, minēto produktu vajadzētu lietot tikai ārsta uzraudzībā;
            
         
               c)
            
            
               
                  Glavonoid maksimālā deva dienā nedrīkstētu pārsniegt 120 mg.
            
         3.   Glavonoid daudzumu galaproduktā norāda uz to saturošā pārtikas produkta marķējuma.
   4.   Dzērienus, kuru sastāvā ir Glavonoid, galapatērētājam pārdod tikai vienas porcijas iepakojumos.
   3. pants
   Šis ziņojums ir adresēts uzņēmumam Kaneka Pharma Europe NV, Triomflaan 173, 1160 Brussels, Belgium.
   
      Briselē, 2015. gada 22. jūlijā
      
         
            Komisijas vārdā –
         
         
            Komisijas loceklis
         
         Vytenis ANDRIUKAITIS
      
   
   
      (1)  OV L 43, 14.2.1997., 1. lpp.
   
   
      (2)  Komisijas 2011. gada 24. novembra Īstenošanas lēmums 2011/761/ES, ar ko atbilstīgi Eiropas Parlamenta un Padomes Regulai (EK) Nr. 258/97 atļauj laist tirgū no Glycyrrhiza glabra L. iegūtus flavonoīdus kā jaunu pārtikas produktu sastāvdaļu (OV L 313, 26.11.2011., 37. lpp.).
   
      (3)  Komisijas 1999. gada 25. marta Direktīva 1999/21/EK par diētisko pārtiku cilvēkiem ar veselības traucējumiem (OV L 91, 7.4.1999., 29. lpp.).
   
      (4)  Komisijas 1996. gada 26. februāra Direktīva 96/8/EK par pārtikas produktiem, ko paredzēts izmantot svara samazināšanas diētām ar samazinātu enerģētisko vērtību (OV L 55, 6.3.1996., 22. lpp.).
   
      I PIELIKUMS
      
         
            GLAVONOID SPECIFIKĀCIJA
      
      
         Apraksts
      
      
         Glavonoid ir ekstrakts, ko iegūst no Glycyrrhiza glabra L. saknēm vai sakneņiem, ekstrahējot to ar etanolu un pēc tam ekstrahējot šo etanolu saturošo ekstraktu ar vidējo ķēžu triglicerīdiem. Tas ir tumši brūns šķidrums, kas satur 2,5–3,5 % glabridīna.
      
         Specifikācija
      
      
                  Parametrs
               
               
                   
               
            
                  Mitrums
               
               
                  mazāk par 0,5 %
               
            
                  Pelni
               
               
                  mazāk par 0,1 %
               
            
                  Peroksīda skaitlis
               
               
                  mazāks par 0,5 mekv/kg
               
            
                  Glabridīns
               
               
                  2,5 līdz 3,5 % tauku
               
            
                  Glicirizīnskābe
               
               
                  mazāk par 0,005 %
               
            
                  Tauki (arī polifenola savienojumi)
               
               
                  ne mazāk par 99 %
               
            
                  Olbaltumvielas
               
               
                  mazāk par 0,1 %
               
            
                  Ogļhidrāti
               
               
                  nav nosakāms
               
            
   
      II PIELIKUMS
      
         
            GLAVONOID ATĻAUTIE LIETOJUMI
      
      
                  Pārtikas kategorija
               
               
                  Maksimāli pieļaujamais Glavonoid daudzums
               
            
                  Pārtika ar ierobežotu enerģētisko vērtību svara samazināšanas diētām (tikai produktiem, ar kuriem paredzēts aizstāt visu dienas pārtikas devu)
               
               
                  120 mg diennakts patēriņā
               
            
                  Īpašiem medicīniskiem nolūkiem paredzēta diētiskā pārtika
               
               
                  120 mg diennakts patēriņā